Meeli Kõiva

Meeli Kõiva (kunstnikunimi Mery Crystal Ra; sündinud 14. jaanuaril 1960 Tartus) on kunstnik. 

Haridus
Kõiva lõpetas 1984. aastal Eesti NSV Riikliku Kunstiinstituudi, tema diplomitööks olid liikuva laserjoonega kvartsklaasskulptuurid. Ta on täiendanud end New Yorgis Manhattani tipparhitektuuribüroodes, vitraaži- ja valgusfirmades, Portlandis Bullseye klaasifirmas, Seattle'i klaasifirmades, San Francisco CA klaasifirmades , Silicon Valley, CA energia ja sünergia uuringute firmades, Philadephias Ameerika vitražistide assotsiatsiooni juures , Soome valgus- ja klaasifirmades, Saksamaal Taunussteinis Derix Glasstudios, Hollandis Dijken Glassi klaasifirmas, Rootsis Stockholmi energia Agentuuris, Euroopa Light In The City täienduskoolitustel valgus arhitektuuris ja linnaruumis täienduskoolitustel. 

Looming
Tema lemmikvaldkonnad on valgusskulptuur, multimeedia ja maal. Ta on elanud ja töötanud Helsingis, Brüsselis, New Yorgis, San Franciscos, Pariisis.

Meeli Kõiva on Eesti Kunstnike Liidu liige. Ühendus Euroopa Light in The City valis ta 2016. aastal Euroopa valgussaadikuks. 

Meeli Kõiva on innovaatilise arhitektuurse monumentaalkunsti, valgus-, video- ja klaasivaldkonna ja multimeedia innovatsiooniliste valdkondade pioneer.  Teda peetakse maailma valgusvaldkonna tipp visionääriks ja uuendajaks arhitektuuris James Turrelli ja Olaffur Eliassoni kõrval. Ta on eksperimenteerinud ja loonud interaktiivseid teoseid laserite, fiibrite, video, klaas-valgusmaailide ja valgustjuhtivate materjalidega. Oma teoste loomisel on ta teinud koostööd maailma tippinseneride, arhitektide ja klaasitootjatega Ameerikas, Soomes, Saksamaal, Hollandis ja mujal. Tema loomingu hulka kuuluvad mitmesugused klaas- ja valgusskulptuurid, multimeediainstallatsioonid, kineetilised skulptuurid, animatsioonid, videod, mini- ja monumentaalvitraažid, mitmesugustes trükitehnikates klaasmaalid, akvarellid ja akrüülmaalid.

Ta on loonud üle 40 arhitektuurse monumentaalteose. Kõiva üks tuntumaid teoseid on Brüsselis asuva Euroopa Parlamendi peahoone jaoks 2006. aastal loodud valgus- ja klaasteos "Reactive river", mida eksponeeriti tema kavandite järgi loodud videoga ja Margo Kõlari heliteosega. 2016. aastal valis ajakiri Coda teose maailma 25 parima valgusteose hulka. Teine rahvusvahelist tähelepanu leidnud teos on Tamperes Glaston Corporationi peahoones asuv klaas- ja valgusskulptuur "Flying sheets of paper", mida esitleti klaasikonverentsil GPD. Teost on avaldatud mitmetes maailma juhtivates kunsti-, klaasi- ja arhitektuuriajakirjades.

Kõiva valiti 2013. ja 2014. aasta Euroopa kutseliste kunstnike võistluse "Light in the City, Northern Light" 15 parima kunstniku sekka.Meeli Kõiva valguskunst Euroopa tulipunktis ERR, 10. november 2013.http://www.valonkaupunki.jyvaskyla.fi/english/projects/lic/activities/eskilstuna/speakers 2016. aastal valiti Meeli Kõiva ülemaailmse konkursiga esindama Soomet ja Euroopat isikunäituse ja konverentsiettekandega UNESCO ülemaailmse valgusaasta 2015 lõputseremoonial Meridas. Kõiva esitles seal teost "Light for peace". 

Meeli Kõiva isikunäitused on toimunud Tallinnas, Malmös, Helsingis, Brüsselis, New Yorgis, Meridas ja Kohtla-Nõmmel. 

Teoseid
"Laotuse Kaja" klaas – valgusskulptuur, Tallinna teletorn, Eesti
"Tee vastu mäge" – vitraažid, Tartu Tervishoiutöötajate Maja, Eesti
"Lind läbi silma" – vitraažid, Printest OY, Tallinn, Eesti
"Kriipiv silmapiir" – vitraažid, Tallinna Sadama juhtkonnahoone, Eesti
"Dragon R" – vitraaž, Tallinna restoran "Katamaraan", Eesti
"Suund I–IV" – vitraažid, Hansapank (endine Tööstuspank), Eesti
"Lend" – vitraažid, Riigikohus, Tartu, Eesti
"Murtud jõgi" – vitraaž, Karhinen Oy, Helsingi, Soome
"Reactive River" – klaas-valgusskulptuur, Euroopa Parlamendi peahoone, Brüssel, Belgia 
"Flying Sheets Of Paper" – klaas-valgusskulptuurid, Glaston Corporation, Tampere, Soome 
"Parasite Beach"- isikunäitus: video-valgus-klaas installatsioon Eesti Kaevandusmuuseumi maa alustes tunnelites 2016 aastal  

"Light For Peace"- isikunäitus UNESCO Ülemaailmse Vagusaasta lõputseremoonial 2016 aastal.

"Golden Gate Meets Golden Gateway" 
 Filmid 
Light for Peace, 2:42 min *
Parasite Beach, 4:39 min *
Golden Gate Meets Golden Gateway, 2:54 min *
Flying Sheets Of Paper, 3:14 min * 
Human Touch /Serendipity Dating At Baldachin Bed 

Näitus TALLINNA TELETORNIS 2025

 Mery Crystal Ra isikunäitus „Nähtamatu“ 
17. aprill kuni 31.detsember 2025

17. aprillist on Tallinna Teletornis avatud Mery Crystal Ra (Meeli Kõiva) isikunäitus „NÄHTAMATU“, mis on pühendatud Tallinna Teletorni 45. aastapäevale ja Mery Crystal Ra 65. juubeliaastale. Näitus jääb avatuks kuni 31. detsembrini 2025.

Näitusel eksponeerib kunstnik oma uuemaid teoseid „OODATES VALGET LAEVA“ ja „TSIKAATIDE RESIDENTUUR“, samuti on kunstnik välja pannud oma maalisarjad COSMOSCACTUS“ ja „TSIKAATIDE RESIDENTS“. Näitusel saab postritel vaadata ka kunstniku aastakümnete pikkuse loomingu paremikku. Näituseks on valminud lühifilm „Mery Crystal Ra“, mis võtab kokku kunstniku loomingu ja mille autoriks on Igor Ruus.

„Näitus räägib minu loomingust 40. aasta jooksul ja sellest otsingute ja katsetuste teekonnast mittemillestki millekski/ nähtamatust nähtavaks, samuti on näitusel väljas minu uuemat loomingut“, ütles kunstnik.

„Ma olen terve elu otsinud imepeeneid õhujooni, mille just eriline valgus nähtavaks teeb ja mis valguseta on justkui olematud, nähtamatud.  Olen otsinud energiaid ja sünergiaid inimeste vahel, mis paneksid paberilehed lendama. Olen transformeerinud neid oma maalideks, valgusskulptuurideks ja valgusteosteks“, sõnas Mery Crystal Ra.

Näituse filosoofia peitub nendes luuleridades:

mittemiski muutub millekski/nähtamatu muutub nähtavaks/ma ikka jälitan/ radikaalset sära/või helendav helendus/jälitab mind/ma otsin energiaid/ma otsin sünergiaid/inimeste vahel/ma otsin energiaid/mis võiks lehed lendama panna/ja ma saan vastused/unenägudest öösel

Miks ikkagi näitus Teletornis? 1985. aastal sündis Tallinna Teletorni midagi ennenägematut – kunstnik Mery Crystal Ra rajas vaateplatvormile oma klaasvalgusskulptuuri, millist polnud maailm veel näinud. Skulptuuris kasutati valgusjuhtivaid materjale, mida leidus tollal vaid teaduslaborites ja sõjatehastes. Esialgu oli plaanis skulptuuri valgustama panna laserid, kuid sellest tuleohutuse huvides loobuti. Skulptuur elas üle ka Vene armee rünnaku teletornile 1991. aasta augustis ja seal võttis teos vastu ka Eesti Vabariigi taassünni. Tänaseks on legendaarne skulptuur salapärastel asjaoludel kadunud.

Näituse kujundas Tea Tammelaan, näituse teaduslik nõustaja on prof Jaak Kikas.

Näitust toetasid: suurtoetaja William O`Keeffe, Safti Ltd USA; Klaasart OÜ, Jaan Laasik; Anton Jegorov, Videal Productions OÜ; Tintti Mikkonen, FIRELADY, Soome; Margo Kõlar; prof Jaak Kikas; GlasStress OÜ; prof Helle Metslang; perekond Sirelpuu; Tea Tammelaan; Lilleoru MTÜ; Anton Rütman, Netiabi; Hannes Hamburg; David Katz, USA suursaatkond. 

Mery Crystal Ra on võitnud hulgaliselt rahvusvahelisi konkursse oma eksperimentaalsete, uuenduslike ja kontseptuaalsete teostega. Tema uuenduslikud valgus-klaasskulptuurid olid üle 30 aasta omast ajast ees. Kunstniku esimene valgusskulptuuride näitus sai teoks juba aastal 1991 kui Mery Crystal Ra esitles oma rahvusvahelist sensatsiooni põhjustanud valgusnäitust Eesti Näituste 1. paviljonis. Selle teedrajava näituse 30. juubeli tähistamiseks toimus KUMU-s 2022. aastal ka rahvusvaheline konverents.

2015. aastal valiti Mery Crystal Ra ülemaailmse konkursiga UNESCO valgusaasta lõputseremooniale Mehhikos interaktiivse isikunäitusega Light for Peace ja sama sündmuse teaduslikule konverentsile Nobeli paneeli, esinema ettekandega oma eksperimentaalsest valguse-klaasi-maaliloomingust. Kunstnik valiti 2016. aastal Euroopa valgussaadikuks. Ta on võitnud kolmel korral Euroopa professionaalsetele kunstnikele mõeldud valguskonkursi Light in the City/Northern Light. Soome klaasifirmasse Glaston loodud klaas-valgusskulptuur „Flying sheets of paper“ võitis maailma juhtiva avaliku ruumi/arhitektuurse kunsti ajakirja US CODAworx ülemaailmsel konkursil publikupreemia.

Mery Crystal Ra näitus Eesti Kaevandusmuuseumis „Parasiidirand“ valiti 2016. aastal Eesti Kultuurikoja konkursil viie auhinna saanud aasta Kultuuriteo teose hulka. Kunstnikku on nomineeritud korduvalt Kristjan Raua preemiale.

Tema eksperimentaalsed maali-, klaasi-, video- valgusteosed on mitmel korral valitud maailma 25 tippteose hulka US CODAworx ajakirja konkursil: näitus REACTIVE RIVER Euroopa Parlamendi peahoones, skulptuur FLYING SHEET OF PAPER firma Glaston (Tampere, Soome) peahoones, teos „Golden Gate meets Golden Gateway“ Mäetagusel, interaktiivne ülemaailmne rahusoovide kogumise videoskulptuur „Flying sheet of paper“.

Arvamusi:

Thomas Lawrence, Manhattan Arts kunstikriitik: "Mery Crystal Ra loomingu filosoofia muudab klaasikeskkonda pidevalt uuendusliku klaasi- ja valguskunsti kaudu. Helendus, spontaansus ja liikumine on omadused, mis Mery Crystal Ra abstraktset loomingut vaadates kohe meelde tulevad. Vesi, vari, peegeldused ja valgus on kunstniku teoste lahutamatud osad. Sügav vabaduse, paindlikkuse ja sügavuse tunne. Mery Cystal Ra klaasskulptuurid loovad sageli illusiooni, et ruum nende ümber muutub pidevalt. See mulje on saavutatud tänu uuenduslike materjalide ja tehnoloogiate jõulisele kasutamisele.“

Rosemarie Montague-Tiesler, USA Manhattani tippkunstiguru, kunstiteadlane ja galerist: " Mery Cystal Ra on üks meie kunstnikest, keda eksponeerisime 90ndatel oma kunstigaleriis New Yorgis, Sohos! Ta on kunstimaailma Tesla. Ta on meie aja andekaim ja rahvusvaheliselt tuntuim kunstnik!"

Eric Saarinen, Hollywoodi filmitegija, Eric Saarinen Films president: "Mery Cystal Ra mõistab inimvaimu. Ta kasutab valgust, heli ja värve, et inspireerida meid kõiki olema paremad inimesed ja kasvama vaimselt kõrgemaks. Ta on ühtaegu väga loominguline ja tehniline – kasutab lugude jutustamiseks kaasaegseid tehnoloogiaid. Ta on tõeline valguse printsess!"

Mery Crystal Ra maalid:    Saatchi Mery Crystal Ra maalid ja monumentaalteosed: https://www.saatchiart.com/en-ee/account/profile/96344?srsltid=AfmBOorvmCQqcXD4MKj8r4_HKAvcI4329sUGGHVEI3Gjx_DdmkkD7drz

Teletorni lehel näituse sõnum:  https://teletorn.ee/sundmused/mery-crystal-ra-nahtamatu-naitus/ 

Tunnustus 
 2016 – valiti aasta kultuuriteo viie auhinnalise nominendi hulka näituse "Parasite Beach" eest.
 2016 -  valiti Euroopa valgussaadikuks

 2016 – CODAworx ajakirja konkursil valiti teos "Golden gate meets golden gateway" 25 tehnoloogia pluss kunst teose hulka.
 2016 – CODAworx ajakirja konkursil valiti teos "Reactive river" Light as ART III numbrisse.
 2015 – CODAworx ülemaailmaailmsel konkursil CODA Video Awards võitis teosega "Flying Sheets Of Paper" publikupreemia. 
 2014 – Light In The City üleeuroopalisel professionaalsete kunstnike konkursil valitud võitjate hulka.
 2013 – Light In The City üleeuroopalisel professionaalsete kunstnike konkursil valitud võitjate hulka. 

Isiklikku
Meeli Kõiva isa Harri Kõiva oli ehitusinsener ja karikaturist, ema Ottilie-Olga Kõiva oli folklorist. Õde Katre Kõiva on laulja. Meeli Kõival on poeg Martin Kõiva (sündinud 1987).

 Viited 

 14. https://www.ohtuleht.ee/10250/meeli-koiva-esitles-mitmes-mottes-soodavat-kunsti 
 Kirjandus 
Helene Weis. Dreams of the Transparent Room. – Stained Glass Quarterly of America, vol 92, nr 4, 1997, lk 266–271.
Thomas Lawrence. Creates A World of Luminosity, Space and Metamorphosis. – Manhattan Arts International, 1997, lk 29.
Vicky Kastanias. Meeli Kõiva – A pioneer glass artist from Estonia. – The World of Glass International, 2007.
Mike Brannon - Natural Magic. Enlightenment Magazine, autumn, 2017 

Välislingid
Kõiva ja Glastress on klaasimaailma tipus, Kultuur.ERR.EE, 25.juuni, 2015, Kerttu Loide
Mery Crystal Ra "Kohtingute Akadeemia" Vabaduse galeriis
Kunstnik Mery Crystal Ra ja füüsik Jaak Kikase vestlus Vabaduse galeriis 
Mery Crystal Ra (Meeli Kõiva) näitus Enigma Kohtab Dantet
Meeli Kõiva tõi sünnilinna Kirgedemetsa 
Meeli Kõiva: kivist sai klaas ehk alasti keiser, Postimees, 26. märts 2008
"Klaas on kaasaegne ja vastupidav materjal" Sirp 28.september 2007 Reet Varblane
Meeli Kõiva Vällo Reaktiivjõgi voolas europarlamendis, Postimees, 3.06.2006
"Klaasi ja valguse mängur" Femme 18.12.2005 Merit Välba
Meeli Kõiva: tuuletallajate maa? Postimees, 12. november 2008
Meeli Kõiva klaasvalgusskulptuur ilmestab rahvusvahelist suurfirmat, Sirp, 14. jaanuar 2009
Light in the City in Eskilstuna - Speakers
Reactive river submitted by Mery Crystal Ra, CODA WORX 
Artist Mery Crystal Ra aka Meeli Koiva koduleht
Kõiva alias Mery Crystal Ra teosed SAATCHI ART galeriides
Meeli Kõiva valguskunst Euroopa tulipunktis
https://vimeo.com/140924798
Eesti kunstnik esines Unesco Valgusaasta lõpuüritusel Mehhikos
Zonta veebileht

Kategooria:Eesti kunstnikud
Kategooria:Eesti klaasikunstnikud
Kategooria:Eesti Kunstiakadeemia vilistlased
Kategooria:Sündinud 1960